HS:n toimittaja riitauttaa tiedustelujuttuun liittyvän kotietsinnän – Vaatii oikeutta kumoamaan takavarikot ja toteamaan etsinnän laittomaksi

Toimittaja vie asian Helsingin käräjäoikeuden arvioitavaksi.

Helsingin Sanomien toimittaja riitauttaa poliisin tekemän erityisen kotietsinnän kotiinsa. Hän vie maanantaina etsinnän laillisuuden Helsingin käräjäoikeuden arvioitavaksi.

Asianajaja Kai Kotiranta kertoo, että toimittaja Laura Halminen pitää kotietsintää ja siihen liittyviä takavarikoita laittomina. Hän vaatii Helsingin käräjäoikeudessa, että kotietsintä todetaan lakiin perustumattomaksi ja takavarikot puretaan.